فتح‌الله‌چی ترور تشکیلاتی پارالل دؤولت یاپیلانماسینین (فئتو/پ.د.ی) ژوئیه‌نین 15-دکی خیانتکار چئوریلیشه جهدینه دونیانین رئاکسیاسی داوام ائدیر.
مقدونیه‌نین پایتاختی اوسکوپده تورکیه‌نین دؤولت باشچی‌سی رجب طیب اردوغان و تورکیه‌یه دستک نوماییشی کئچیریلدی.
مقدونیه حکومتین‌دن ناظیرلر و اؤلکه‌نین مختلیف یئرلرین‌دن گلن فرقلی میلت‌لردن مین‌لرله اینسان دموکراسی‌نین کئشیگینده دایانا‌راق خیانتکار چئوریلیشه جهده اؤز اعتراضلارینی سسلندیردیلر.
اللرینده تورکیه بایراق‌لاری و تورکیه‌یه دستک پلاکات‌لاری داشییان وطنداش‌لار جوشغو ایله اؤز اعتراضلارینی دیله گتیردیلر.
مقدونیه تورک قئیری-حکومت تشکیلات‌لاری بیرلیگی‌نین صدری تاهسین ابراهیم فئتو خیانتکارلاری‌نین مقدونیه‌ده فعالیت گؤستردیگینی ایفاده ائده‌رک دئدی کی، خاین‌لرین بو تورپاق‌لاردا یاشاماسینا اصلا ایجازه وئرمه‌یه‌جیک .
قئید ائدک کی، مقدونیه‌ده داها اول ده گوستیوار و کیرچووا شهرلرینده ده تورکیه‌یه دستک نوماییش‌لری کئچیریلمیشدی.
